ดิชั้นมีปัญหากับแม่เรื่องศาสนาแล้วหลังจากนั้นเราก็ไม่ได้คุยกันอีก มันทำให้ฉันรู้สึกแย่มากๆจนรู้สึกว่าหมดแรงไม่อยากทำอะไรอีกแล้ว ไม่อยากตื่น ไม่อยากอยู่ต่ออยากหายไปในทุกๆวันที่ตื่นมา อารมณ์แปรปวนง่ายมาก อยู่ดีๆก็ร้องไห้ออกมาแล้วก็คิดแต่ว่าจะฆ่าตัวตายยังไงดี รู้สึกเพลียไม่อยากลุกไปไหนหลับทั้งวันในวันหยุด ไม่อยากกินอะไรเลย แล้วก็รุ้สึกว่าหงุดหงิดง่ายเวลามีเรื่องขัดใจ เวลาอยู่คนเดียวก็จะรู้สึกดาวน์ตลอดเวลาเลยค่ะต้องหาอะไรทำตลอดแต่ก็ไม่ค่อยมีสมาธิเท่าไหร่ ควรทำยังไงดีคะ? ควรไปหารึเปล่า?
สวัสดีค่ะ อาการหดหู่ เศร้า จากการทะเลาะกับคนในครอบครัว อารมณ์แปรปรวน มีความคิดอยากฆ่าตัวตาย เพลียทั้งวันดังกล่าวมานั้น อาจจะเข้าข่ายภาวะซึมเศร้า ความผิดปกติทางอารมณ์อย่างรุนแรง หรือมีโรคซึมเศร้าร่วมด้วยได้โดยโรคซึมเศร้าเป็นภาวะทางจิตเวชที่พบได้ในคนที่มีภาวะซึมเศร้า หดหู่ นานติดต่อกันเกิน 2 สัปดาห์ขึ้นไปไม่ดีขึ้น ร่วมกับมีความคิดอยากฆ่าตัวตาย มีพฤติกรรมการกินการนอนเปลี่ยนไป จนรบกวนความสามารถในการทำงานหรือเข้าสังคมดังนั้นจากเหตุการณ์ที่กล่าวมาควรไปพบแพทย์เพื่อประเมินสุขภาพจิตเบื้องต้น และหากมีความผิดปกติจริงควรได้ยาหรือทำจิตบำบัดภายใต้การดูแลของแพทย์เบื้องต้นพยายามหาสิ่งที่ชอบทำเพื่อเบี่ยงเบนความสนใจ ไม่เก็บตัวคนเดียวนานเกินไป พูดคุยปรับความเข้าใจกับมารดา เปิดใจกว้างๆรับความคิดของมารดาด้วยบ้างค่ะ